Temeljem članka 11. stavka 1. i 4. Zakona o pravu na pristup informacijama („Narodne novine“ br. 25/13. i 85/15) i članka 47. stavka 3. točke 24. Statuta Grada Vukovara (Službeni vjesnik Grada Vukovara br. 4/09, 7/11, 4/12 7/13 i 7/15) Gradonačelnik Grada Vukovara 29. prosinca 2017., donosi

**P L A N**

**savjetovanja Grada Vukovara sa zainteresiranom javnosti za 2018. godinu**

I.

Utvrđuje se Plan savjetovanja Grada Vukovara sa zainteresiranom javnosti za 2017. godinu razvrstanih prema nadležnim upravnim tijelima Grada Vukovara.

II.

1. **UPRAVNI ODJEL ZA PROSTORNO UREĐENJE, PROVEDBU DOKUMENATA PROSTORNOG UREĐENJA I GRADNJE I UPRAVLJANJE GRADSKOM IMOVINOM**

1. Javna rasprava o Prijedlogu III. izmjena i dopuna Prostornog plana uređenja Grada Vukovara,

2. Javna rasprava o Prijedlogu III. izmjena i dopuna Generalnog urbanističkog plana grada Vukovara,

3. Javna rasprava o Prijedlogu izmjena i dopuna Urbanističkog plana uređenja „Vučedol“.

1. **UPRAVNI ODJEL ZA KOMUNALNO GOSPODARSTVO, GRADITELJSTVO** **I ZAŠTITU OKOLIŠA**

|  |  |  |  |  |
| --- | --- | --- | --- | --- |
| PLAN SAVJETOVANJA SA ZAITERESIRANOM JAVNOŠĆU ZA 2018. GODINU - UPRAVNI ODJEL ZA KOMUNALNO GOSPODARSTVO, GRADITELJSTVO I ZAŠTITU OKOLIŠA | | | | |
| Redni broj | Naziv akta ili dokumenta | Očekivano vrijeme donošenja akta | Okvirno vrijeme provedbe internetskog savjetovanja | Donositelj akta |
| 1. | Odluka o komunalnom redu | do lipnja 2018. godine | 30 dana | Gradsko vijeće |
| 2. | Odluka o grobljima | do kraja 2018. godine | 30 dana | Gradsko vijeće |
| 3. | Odluka o uređenju prometa na području grada Vukovara | do kraja 2018. godine | 30 dana | Gradsko vijeće |
| 4. | Pravilnik o parkiralištima | do kraja 2018. godine | 30 dana | Gradonačelnik |
| 5. | Pravilnik o davanju u zakup neizgrađenog građevinskog zemljišta i zemljišta na javnim površinama | do lipnja 2018. godine | 30 dana | Gradonačelnik |
| 6. | Odluka o komunalnom doprinosu | do kraja 2018. godine | 30 dana | Gradsko vijeće |
| 7. | Odluka o komunalnoj naknadi | do kraja 2018. godine | 30 dana | Gradsko vijeće |
| 8. | Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama | Do lipnja 2018. godine | 30 dana | Gradsko vijeće |

1. **UPRAVNI ODJEL ZA GOSPODARSTVO, POLJPOPRIVREDU I MEĐUNARODNU SURADNJU**

1. Strategija razvoja gospodarstva

**IV. UPRAVNI ODJEL ZA DRUŠTVENE DJELATNOSTI**

1. Odluka o načinu upravljanja i korištenja sportskih građevina u vlasništvu grada Vukovara,

2. Odluka o jednodnevnim izletima umirovljenika u Bizovačke toplice

3. Odluka o jednokratnoj naknadi umirovljenicima za božićne blagdane (božićnica),

4. Odluka o stipendiranju studenata grada Vukovara.

III.

Obrazac za sudjelovanje zainteresirane javnosti putem kojeg će građani moći uputiti svoje prijedloge, mišljenja i primjedbe na konkretne nacrte za koje je savjetovanje u tijeku te Obrazac Izvješća o provedenom savjetovanju sa zainteresiranom javnosti koji će nadležna upravna tijela nakon provedenog savjetovanja objaviti, a iz kojeg će biti vidljivo koji su prijedlozi građana usvojeni, a koji ne s obrazloženjem, prilažu se ovom planu.

IV.

Zadužuju se nadležna upravna tijela Grada Vukovara za provođenje savjetovanja sa zainteresiranom javnosti sukladno odredbama Zakona o pravu na pristup informacijama, a temeljem ovog plana.

V.

Zadužuje se Upravni odjel za opće poslove i ured gradonačelnika za objavu i dostupnost ovog Plana na službenoj web stranici Grada Vukovara.

VI.

Ovaj Plan stupa na snagu danom donošenja.

Gradonačelnik

Ivan Penava, prof.